378.13 REGOLAMENTI DWAR L-IPPREZZAR TAS-SERVIZZI TAL-AJRU L-AVVIŻ LEGALI 189 tal-2011. L-AVVIŻ LEGALI 189 tal-2011. 1. It-titolu ta’ dawn ir-regolamenti hu Regolamenti dwar l-Ipprezzar tas-Servizzi tal-Ajru. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħieġ xort’oħra: "l-Att " tfisser l-Att dwar l-Affarijiet tal-Konsumatur; Kap. 378. Kap. 378. " id-Direttur " tfisser id-Direttur għall-Affarijiet tal-Konsumatur kif imfisser fl-Att; u " ir-Regolament " tfisser Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta' servizzi tal-ajru fil-Komunità (Riformulazzjoni). 3. Persuna nominata. (1) Id-Direttur għandu jkun responsabbli għall-infurzar tad-disposizzjonijiet tal-Artikolu 23 tar-Regolament. (2) Fit-twettiq tal-funzjonijiet tiegħu taħt dawn ir-regolamenti, id-Direttur għandu jkollu s-setgħat kif ordnat taħt l-Att u, b’mod partikolari, għandu joħroġ dik l-ordni jew deċiżjoni, jew jieħu dik il-miżura kif hu jqis xieraq skont l-Att. 4. Kull persuna li tikser jew tonqos li tħares l-Artikolu 23 tar-Regolament tkun ħatja ta’ ksur b’piena ta’ multa amministrattiva ta’ mhux inqas minn erba’ mija u sebgħin euro (€ 470) iżda mhux aktar minn ħames telefeuro (€ 5000): Iżda fil-każ ta’ nuqqas ta’ ħarsien ta’ ordni ta’ tħaris, id-Direttur jista’ jimponi multa kwotidjana ta’ mhux inqas minn mija u għoxrin euro (€ 120) u mhux aktar minn mitejn u tletineuro (€ 230) għal kull jum ta’ nuqqas ta’ ħarsien. 5. Dritt ta’ appell. Kull persuna li tħoss ruħha a ggravata minn deċiżjoni, ordni, multa amministrattiva jew miżura meħuda mid-Direttur, tista’ tippreżenta appell quddiem il-Bord tal-Appell għall-Affarijiet tal-Konsumatur, skont l-Att.